Document ID: 32004D0063

32004D0063
L 013/32
SLUŽBENI LIST EUROPSKE UNIJE
ODLUKA KOMISIJE
od 23. prosinca 2003.
o izmjeni Odluke 2003/467/EZ u pogledu izjave da su određene pokrajine Italije slobodne od bruceloze goveda i enzootske goveđe leukoze
(priopćena pod brojem dokumenta C(2003) 5063)
(Tekst značajan za EGP)
(2004/63/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A dio II. poglavlje 7. i Prilog D dio I. poglavlje E,
budući da:
(1)
Popisi regija država članica koje su izjavom slobodne od bruceloze goveda i enzootske goveđe leukoze nalaze se u Odluci Komisije 2003/467/EZ od 25. lipnja 2003. o uvođenju službenog statusa slobodnog od tuberkuloze, bruceloze i enzootske goveđe leukoze nekim državama članicama i regijama država članica u pogledu stada goveda (2).
(2)
Italija je Komisiji podnijela dokumentaciju kojom prikazuje udovoljavanje primjerenim uvjetima predviđenim Direktivom 64/432/EEZ u pogledu pokrajina Cremona, Lodi i Pavia u regiji Lombardia kako bi se te pokrajine u pogledu stada goveda proglasile službeno slobodnima od bruceloze.
(3)
Italija je Komisiji podnijela i dokumentaciju kojom prikazuje udovoljavanje primjerenim uvjetima predviđenim Direktivom 64/432/EEZ u pogledu pokrajina Milano, Lodi i Cremona u regiji Lombardia i pokrajina Arezzo, Firenza, Grossetto, Livorno, Lucca, Pisa, Pistoia, Prato i Siena u regiji Toscana kako bi se te pokrajine u pogledu stada goveda proglasile službeno slobodnima od enzootske goveđe leukoze.
(4)
Slijedom procjene dokumentacije koju je Italija podnijela, pokrajine Cremona, Lodi i Pavia u regiji Lombardia trebalo bi proglasiti službeno slobodnima od bruceloze goveda, a pokrajine Milano, Lodi i Cremona u regiji Lombardia i pokrajine Arezzo, Firenza, Grossetto, Livorno, Lucca, Pisa, Pistoia, Prato i Siena u regiji Toscana trebalo bi proglasiti službeno slobodnima od enzootske goveđe leukoze.
(5)
Odluku 2003/467/EZ bi stoga trebalo na odgovarajući način izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilozi II. i III. Odluci 2003/467/EZ izmjenjuju se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 23. prosinca 2003.

Labels: 0
18
6